Գալինա Բրոկ-Բելցովա

**Գալինա Պավլովնա Բրոկ-Բելցովա** (, ), խորհրդային ռազմական օդաչու, 125-րդ գվարդիական ռմբակոծիչ ավիագնդի էսկադրիլիայի անձնակազմի ղեկապետ, Պե-2 () ռմբակոծիչի վերջին կին ղեկապետը։ Երկրորդ համաշխարհային պատերազմի տարիներին  նա կատարել է 36 մարտական առաջադրանք, որոնք հաստատված են լուսանկարներով։ Պատմական գիտությունների թեկնածու, «Ավիատրիսա» միության փոխնախագահ և պատվավոր անդամ։

## Կենսագրություն
Գալինա Պավլովնան ծնվել է 1925 թվականի փետրվարի 12-ին Մոսկվայում, մեխանիկ Պավել Ալեքսանդրովիչ Բրոկի և ջուլհակ Պրասկովյա Իվանովնա Բիկովայի ընտանիքում։ Ավարտել է Մոսկվայի 3-րդ դպրոցը, 14 տարեկանում հանդես է եկել թատրոնում։

1941 թվականի հոկտեմբերին կամավոր մեկնել է է զինկոմիսարիատ (կոմսոմոլի շրջկոմ) և նրան ուղարկել են Մոսկվայի կապի Կարմիր Դրոշի ավիացիոն ուսումնարան, որտեղ սովորել է որպես օդերևութաբան։ 1943 թվական նրան ուղարկել են Յոշկար Օլա՝ վերապատրաստվելու որպես ղեկապետ։ 1944 թվականին անդամակցել է Խորհրդային Միության կոմունիստական կուսակցությանը։

1944 թվականի ապրիլին նրան շնորհվել է կրտսեր լեյտենանտի կոչում, որից հետո նրան ուղարկել են Մարինա Ռասկովայի անվան 125-րդ գվարդիական ռմբակոծիչ ավիագունդ։ Նա իր առաջին մարտական թռիչքը կատարել 1944 թվականի հունիսի 23-ին՝ Ռիգայի տարածքում հակառակորդին ոչնչացնելու նպատակով։

1944 թվականին մասնակցել է «Բագրատիոն» գործողությանը, Հայրենական մեծ պատերազմի հաղթանակը տոնել է Լիտվայում։

Պատերազմի ժամանակ ծանոթացել է ապագա ամուսնու՝ Գեորգի Բելցովի հետ, ամուսնացել է 1945 թվականի նոյեմբերի 7-ին, պատերազմի ավարտից հետո ծառայել է ԽՍՀՄ Պետական անվտանգության կոմիտեում։

Ավարտել է Մոսկվայի պետական համալսարանի պատմության ֆակուլտետը, պաշտպանել է թեկնածուական թեզ, մոտ 60 տարի դասավանդել է Մոսկվայի ինժեներաշինարարական ինստիտուտում։

2002 և 2003 թվականներին ԱՄՆ-ում մասնակցել է «Կանայք ավիացիայի միջազգային» համաժողովին։ 2005 թվականին ԱՄՆ-ում մասնակցել է Հաղթանակի 60-ամյակի տոնակատարությանը, 2005 թվականից անցել է թոշակի։

2017 թվականին նկարահանվել է «Պայքար երկնքի համար» վավերագրական ֆիլմում, 2020 թվականի փետրվարի 12-ին Շչելկովսկի թատրոնում նշվել է նրա 95-ամյակը։ 2023 թվականի փետրվարի 13-ին Մոսկվայի Ավիատիեզերական ուժերի կենտրոնական սպաների ակումբի համերգասրահում տեղի ունեցած «Ես շարունակում եմ թռիչքս» համերգային ծրագիրը նվիրված է եղել Գալինա Պավլովնա Բրոկ-Բելցովային, նույն թվականի մայիսին նա մասնակցել է Հաղթանակի շքերթին։

Կյանքի վերջին տարիներին ապրել է Մեդվեդկովոյի շրջանում։

Գալինա Պավլովնա Բրոկ-Բելցովան մահացել է 2024 թվականի օգոստոսի 15-ին 99 տարեկան հասակում։

## Աշխատություններ
*«Ռասկովան մեզ հետ է» (2020) (Գալինա Պավլովնան գրքի առաջին օրինակը նվիրել է Վլադիմիր Պուտինին)
*«Ռասկովան նորից է կանչում» (2015)
*«Հետևելով Մարինա Ռասկովայի օրինակին» (2011)

## Պարգևներ
*Իոսիֆ Ստալինի շնորհակալագիր՝ «Պիլաու նավահանգիստը և ամրոցը գրավելու համար»
*Բարեկամության շքանշան (2024)
*Հայրենական պատերազմի 1-ին աստիճանի շքանշան
*Հայրենական պատերազմի 2-րդ աստիճանի շքանշան
*Կարմիր աստղի շքանշան
*Մեդալ «Քյոնիգսբերգի գրավման համար»
*Գվարդիական կրծքանշան

## Ծանոթագրություններ

## Արտաքին հղումներ
*Marina Raskova and the Soviet Women Pilots of World War
*This woman flew Soviet combat missions in WWII. She is the last one left

 
Կատեգորիա:ԽՄԿԿ անդամներ
Կատեգորիա:ԽՍՀՄ ՊԱԿ սպաներ
Կատեգորիա:Կարմիր աստղի շքանշանի ասպետներ
Կատեգորիա:Հայրենական պատերազմի 1-ին աստիճանի շքանշանակիրներ
Կատեգորիա:Հայրենական պատերազմի 2-րդ աստիճանի շքանշանակիրներ
Կատեգորիա:Մոսկվայի պետական համալսարանի շրջանավարտներ
Կատեգորիա:Ռուս կին օդաչուներ